4. pielikums
Iepirkuma “Ēku numerācijas un informatīvo zīmju iegāde”
identifikācijas Nr. SIA RNP 2024/37
nolikumam
PROJEKTS


LĪGUMS Nr. _________
[par ēku numerācijas zīmju iegāde]
vai
[par informatīvo, brīdinājuma un ugunsdrošības zīmju iegādi]

Rīgā								Līguma datumu skatīt parakstu zonā

SIA “Rīgas namu pārvaldnieks”, reģistrācijas Nr. 40103362321, (turpmāk – Pircējs), kuru saskaņā ar _________________________________ pārstāv _____________________________, no vienas puses, un
___ ”_________”, reģistrācijas Nr. ______________ (turpmāk – Piegādātājs)[footnoteRef:1], kuru saskaņā ar _____________________ pārstāv ___________________________, no otras puses, [1: Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums;] 

turpmāk Pircējs un Piegādātājs kopā saukti kā Puses, bet katrs atsevišķi kā Puse, pamatojoties uz iepirkuma “Ēku numerācijas un informatīvo zīmju iegāde”, identifikācijas Nr. SIA RNP 2024/37 (turpmāk – Iepirkums) rezultātu iepirkuma ___. daļā, noslēdz šādu līgumu (turpmāk – Līgums):

1. Līguma priekšmets
1.1. [bookmark: _Ref354732255]Piegādātājs izgatavo, piegādā un pārdod, bet Pircējs pērk [ēku numerācijas zīmes] vai [informatīvās, brīdinājuma un ugunsdrošības zīmes][footnoteRef:2] (turpmāk – Prece vai Preces) saskaņā ar Līgumu, Līguma 1. pielikumu “Tehniskā specifikācija/Finanšu piedāvājums” (turpmāk – Tehniskā specifikācija/Finanšu piedāvājums). [2:  Atbilstoši iepirkuma priekšmeta daļai;] 

1.2. Piegādātājs nodrošina Preces piegādi Pircēja norādītajā vietā Rīgas valstspilsētas administratīvajā teritorijā.
1.3. Preču apraksts, tehniskās prasības un Preču vienību skaits tiek uzrādīts Tehniskajā specifikācijā/Finanšu piedāvājumā.
1.4. Piegādātājs garantē, ka Preces atbildīs Tehniskajai specifikācijai/Finanšu piedāvājumam.
1.5. Pircējs ir tiesīgs iegādāties no Piegādātāja arī citas līdzīgas preces un materiālus, kas nav iekļauti Tehniskajā specifikācijā/Finanšu piedāvājumā un kuru iegādes nepieciešamību nav iespējams noteikt uz Iepirkuma rīkošanas brīdi. Minēto preču apjoms un materiālu apjoms nevar pārsniegt 10 % (desmit procentus) no Līguma cenas bez pievienotās vērtības nodokļa (turpmāk – PVN). Piegādātājs šīs preces pārdod par mazumtirdzniecības cenu, kāda ir noteikta Piegādātāja klientiem Pircēja Preces pasūtīšanas brīdī.

2. Līguma un Preces cena
2.1. [bookmark: _Toc336440086][bookmark: _Ref336247163][bookmark: _Ref367699649][bookmark: _Hlk74315300]Paredzamā Līguma cena bez PVN ir līdz _____ EUR[footnoteRef:3] (summa vārdiem) (turpmāk – Līguma cena). PVN tiek piemērots spēkā esošo normatīvo aktu noteiktajā kārtībā un apmērā. [3:  Līguma cena atbilstoši iepirkuma priekšmeta daļai.] 

2.2. [bookmark: _Toc336440089]Līguma cenu veido visu saskaņā ar Līgumu piegādājamo Preču kopējā cena.
2.3. Preču cenas (turpmāk – Preces cena) tiek noteiktas Tehniskajā specifikācijā/Finanšu piedāvājumā, atbilstoši Piegādātāja iesniegtajam piedāvājumam Iepirkumā.
2.4. Līgumā un Preces cenā ir iekļautas visas ar Preču izgatavošanu un piegādi saistītās izmaksas, tajā skaitā Preces vērtība, visas piegādes, iekraušanas un izkraušanas izmaksas, transporta izdevumi, visi valsts un pašvaldības noteiktie nodokļi (izņemot PVN) un nodevas, visi iespējamie un paredzamie sadārdzinājumi, kā arī citas izmaksas, kas nepieciešamas pienācīgajai Līguma izpildei.
2.5. Piegādātājs nav tiesīgs paaugstināt Tehniskajā specifikācijā/Finanšu piedāvājumā noteikto Preces cenu visā Līguma darbības laikā.
2.6. Ja Līguma izpildes laikā Piegādātājs rīko akcijas, kuru laikā Prece tiek pārdota par zemāku cenu, kā norādīts Tehniskajā specifikācijā/Finanšu piedāvājumā, vai atkarībā no pasūtītas Preces daudzuma vai citu apstākļu dēļ Precei tiek piemērota atlaide, Piegādātājs informē Pircēju par šīm akcijām un/vai atlaidi Līguma 14.1.2. apakšpunktā noteiktajā kārtībā. Šajā Līguma punktā minēto Preci, kurai Piegādātājs rīko akcijas, Piegādātājs piegādā un pārdod Pircējam pēc šīs Preces akcijas cenām, bet Preci, kurai Piegādātājs piemēro atlaidi, Piegādātājs piegādā un pārdod Pircējam ar piemēroto atlaidi.

3. [bookmark: _Ref404759191]Preču piegādes un pieņemšanas kārtība
3.1. [bookmark: _Ref367712660][bookmark: _Toc336440076][bookmark: _Ref336255145][bookmark: _Toc336440070][bookmark: _Ref336248080]Pircējs pasūta Preces pēc faktiskās nepieciešamības, iesniedzot Piegādātājam Preču pieprasījumu (turpmāk – Pieprasījums).
3.2. Pieprasījumu iesniedz Līguma 12.2.1. apakšpunktā minētā Pircēja pilnvarotā personā Līguma 12.1.2. noteiktajā kārtībā jeb nosūtot Pieprasījumu elektroniski uz Piegādātāja Līguma 12.2.2. punktā norādītās pilnvarotās personas e-pasta adresi, vai uz kādu citu Piegādātāja norādīto e-pasta adresi, papildus telefoniski informējot Piegādātāja pilnvaroto personu par Pieprasījuma nosūtīšanu.
3.3. Pircējs Pieprasījumā norāda:
3. Preces nosaukumu;
3. Preces daudzumu;
4.3.3.	Preces piegādes vietas adresi;
[bookmark: _Toc336440074]4.3.4.	Pircēja atbildīgās personas, kura pieņems Preci un parakstīs Preces pavadzīmi, amatu, vārdu, uzvārdu un tālruņa numuru;
3. citu nepieciešamu informāciju.
3. Piegādātājs vismaz 1 (vienas) darba dienas pirms plānotās Preces piegādes dienas, Līguma 13.1.2. apakšpunktā noteiktajā kārtībā saskaņo ar Pircēju Preces piegādes laiku un precizē Preces piegādes vietu.
3. Piegādātājs nodrošina Preču piegādi un izkraušanu Preces piegādes vietā, ne vēlāk kā 10 (desmit) darba dienu laikā pēc Piegādātāja Pieprasījuma saņemšanas no Pircēja.
3. Minimālais piegādājamās Preces daudzums tiek noteikts 100,00 EUR (viens simts euro) vērtībā bez PVN. Gadījumā, ja pasūtamās Preces kopēja vērtība ir mazākā par 100,00 EUR (viens simts euro) bez PVN, Pircējam ir tiesības saņemt Preci klātienē Piegādātāja tirdzniecības vietā vai noliktavā.
3.7. Piegādātājs nodrošina Preču piegādi Pircēja darba laikā (pirmdienā – ceturtdienā no plkst. 8.30 līdz 17.15, piektdienā no plkst. 8.30 līdz 16.00). Piegādātājs nodrošina Preces piegādi bez papildu maksas.
3.8. Piegādātājs informē Pircēju par pasūtītās Preces piegādi ne vēlāk kā 1 (vienas) darba dienas laikā pēc abpusējās Preču pavadzīmes parakstīšanas dienas, nosūtot Preču pavadzīmes kopiju uz e–pasta adresi: noliktava@rnparvaldnieks.lv.
3.9. Ja Piegādātājs objektīvu un pamatotu iemeslu dēļ nevar veikt Preces piegādi Līguma 3.5. punktā noteiktajos termiņos, Piegādātājs par to nekavējoties informē Pircēju Līguma 12.1.2. apakšpunktā noteiktajā kārtībā. Šādā gadījumā Puses ir tiesīgas rakstiskā veidā vienoties par Preces piegādes termiņa pagarināšanu.
3.10. Preces piegādi un nodošanu - pieņemšanu apstiprina Pušu parakstītā Preces pavadzīme.
3.11. Pircējs atsaka Preces pieņemšanu un Preces pavadzīmes parakstīšanu, ja tiek piegādāta nekvalitatīva vai citādi Līgumam (t.sk. Tehniskajai specifikācijai/Finanšu piedāvājumam) neatbilstoša Prece. Par konstatētajām Preču defektiem, trūkumiem un citām neatbilstībām Pircējs sagatavo un iesniedz Piegādātājam Līguma 12.1.2. apakšpunktā noteiktajā kārtībā Preču neatbilstības aktu (turpmāk – Neatbilstības akts).
3.12. Līguma 3.10. punktā noteiktajā gadījumā Piegādātājs ne vairāk kā 2 (divu) darba dienu laikā pēc Neatbilstības akta saņemšanas no Pircēja apmaina Preci pret Līguma noteikumiem atbilstošo Preci vai novērš aktā norādītās Preču neatbilstības.
3.13. [bookmark: _Ref367778243]Pusēm rakstveidā vienojoties Līguma 3.11. punktā noteiktais Preces apmaiņas vai Preces neatbilstību novēršanas termiņš var tikt pagarināts.
3.14. Piegādātājs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz Preces pavadzīmes abpusējai parakstīšanai.

4. Samaksas kārtība
4.1. [bookmark: _Ref404593597]Pircējs veic samaksu par Piegādātāja piegādātām un Pircēja pieņemtām Precēm ne vēlāk kā 20 (divdesmit) kalendāro dienu laikā pēc abpusējas Preces pavadzīmes parakstīšanas.
4.2. Piegādātājs, izrakstot Preces pavadzīmi, piemēro PVN likmi spēkā esošajos normatīvajos aktos noteiktajā kārtībā un apmērā.
4.3. Piegādātājs Preces pavadzīmē papildus citiem obligātajiem rekvizītiem norāda Pircēja piešķirto Līguma numuru, Preci, Preces daudzumu, Preces vērtību cenu un kopējo summu, Preces piegādes adresi un atlaidi, ja tāda tiek piemērota.
4.4. Ja Preces pavadzīmē nav norādīta visa Līguma 4.3. punktā noteiktā informācija, Pircējs atsaka Preces pavadzīmes saskaņošanu un informē Piegādātāju par konstatētajām Preces pavadzīmes neatbilstībām Līguma 12.1.2. apakšpunktā noteiktajā kārtībā
4.5. Piegādātājs 3 (trīs) darba dienu laikā pēc Līguma 4.4. punktā minētās informācijas saņemšanas no Pircēja sagatavo Līgumam atbilstošu Preces pavadzīmi un atkārtoti iesniedz to Pircējam Līguma 12.1.2. apakšpunktā noteiktajā kārtībā. Pircējs neveic norēķinu ar Piegādātāju līdz brīdim, kamēr Piegādātājs neiesniedz atbilstošu Preces pavadzīmi Pircējam.
4.6. Par samaksas dienu tiek uzskatīta diena, kādā Pircējs ir iesniedzis maksājuma uzdevumu bankas iestādē.
4.7. Katra no Pusēm sedz savus izdevumus par norēķinu pakalpojumiem, kas saistīti ar naudas pārskaitījumu.
4.8. Ja Piegādātājs piegādājis nekvalitatīvu vai citādi Līgumam neatbilstošu Preci, samaksa tiek veikta Līguma 4.1. punktā norādītajā termiņā pēc Preces neatbilstību novēršanas vai pēc nekvalitatīvas vai citādi Līgumam neatbilstošas Preces apmaiņas pret kvalitatīvu, Līgumam atbilstošu Preci.
5. Elektronisko preču pavadzīmju aprites kārtība
5.1. Puses ir tiesīgas preču piegādes pavadzīmju (turpmāk tekstā – Pavadzīmes), kas noformētas atbilstoši Latvijas Republikā spēkā esošajiem normatīvajiem aktiem un Līguma noteikumiem, iesniegšanā, saskaņošanā un parakstīšanā izmantot elektronisko datu apmaiņas sistēmu EDISOFT (turpmāk tekstā – EDI sistēma) un/vai elektronisko pastu, nosūtot Pavadzīmes PDF formātā uz šādām e-pasta adresēm:
5.1.1. Pircēja e-pasta adrese: noliktava@rnparvaldnieks.lv;
5.1.2. Piegādātāja e-pasta adrese: _____________________.
5.2. Piegādātājs iesniedz Pircējam Pavadzīmes Līguma 5.1. punktā noteiktajā kārtībā ne vēlāk kā nākamajā darba dienā pēc Preces piegādes.
5.3. Pavadzīmes, kas iesniegtas šajā Līguma nodaļā noteiktajā kārtībā, tiek uzskatītas par iesniegtām un saņemtām nākamajā darba dienā pēc to nosūtīšanas.
5.4. Pavadzīmes tiek uzskatītas par pienācīgā kārtā sagatavotām, parakstītām un iesniegtām, ja tās ir nosūtītas kādai no Pusēm, no e-pasta adreses, kas satur domēna vārdu:
5.4.1. Pircēja domēna vārds: “@rnparvaldnieks.lv”;
5.4.2. Piegādātāja domēna vārds: __________________.
5.5. Pavadzīmes, kas iesniegtas šajā Līguma nodaļā noteiktajā kārtībā tiek sagatavotas elektroniski un ir derīgas bez paraksta, bet šajās Pavadzīmēs minētā saimnieciskā darījuma esamību pamatos Preces pasūtījumi, kas veikti un izpildīti saskaņā ar Līguma noteikumiem.
5.6. Šajā Līguma nodaļā noteiktajā kārtībā noformētas, iesniegtas un apstiprinātas Pavadzīmes tiek pielīdzinātas oriģināliem dokumentiem un to iesniegšana papīra dokumentu formā nav nepieciešama, izņemot gadījumus, ja kāda no Pusēm, tai svarīgu iemeslu dēļ, iesniedz pieprasījumu iesniegt Pavadzīmes papīra formā.
5.7. Pavadzīmes, kas nosūtītas izmantojot EDI sistēmu, tiek uzskatītas par iesniegtām un saņemtām EDI sistēmā ar brīdi, kad Pavadzīmes saņēmēja Puse pieslēdzas EDI sistēmai.
5.8. Gadījumā, ja Puse saņem e-pasta vai EDI sistēmas operatora paziņojumu par attiecīgā e-pasta sūtījuma nepiegādāšanu vai EDI sistēmas nepieejamību, šai Pusei par to nekavējoties jāinformē otra Puse, nosūtot paziņojumu uz Līguma 5.1.1., 5.1.2. apakšpunktā norādīto attiecīgās Puses e–pasta adresi.
5.9. Līguma 5.8. punktā noteiktajā gadījumā Puses iespējami īsākā laikā vienojas par citu nepiegādāto Pavadzīmju iesniegšanas veidu.
5.10. Gadījumā, ja Pavadzīmes ir saņemtas e-pastā, bet tās nav iespējams izlasīt, Pavadzīmes saņēmēja Pusei jāinformē par to otra Puse, nosūtot paziņojumu uz e-pasta adresi, no kuras attiecīga Pavadzīme ir nosūtīta, kopijā liekot attiecīgo Līguma 5.1.1., 5.1.2. apakšpunktā norādīto e-pasta adresi.
5.11. Par izmaiņām 5.1.1., 5.1.2. apakšpunktā norādītajās e-pasta adresēs, Pusei, kuras e-pasta adrese mainās, jāpaziņo par to otrai Pusei ne vēlāk kā 2 (divu) darba dienu laikā pēc šādu izmaiņu veikšanas, nosūtot elektronisko paziņojumu uz otras Puses pilnvarotās personas Līgumā norādīto e-pasta adresi.
5.12. Gadījumā, ja kāda no Pusēm 5 (piecu) darba dienu laikā no Pavadzīmes saņemšanas dienas neceļ pretenziju par Pavadzīmi, kas iesniegta šajā Līguma nodaļā noteiktajā kārtībā, tiek uzskatīts, ka attiecīgā Pavadzīme ir saņemta, pienācīgā kārtā apstiprināta un pieņemta turpmākai apstrādei/izpildei.
5.13. Gadījumā, ja Pavadzīme ir noformēta nekorekti, proti, ja tajā norādīta Līgumam neatbilstoša Preces cena, daudzums, kvalitāte, nosaukums; neprecīza/nepareiza Pircēja juridiskā vai preču piegādes adrese u.tml., Pircējs, ne vēlāk kā 5 (piecu) darba dienu laikā pēc neprecizitātes/neatbilstības konstatēšanas, informē par to Piegādātāju, nosūtot paziņojumu vai pretenziju elektroniski uz 5.1.2. apakšpunktā norādīto e-pasta adresi.
5.14. Šīs Līguma nodaļas noteikumi neietekmē Līguma 3., 4. sadaļā noteikto papīra formāta preču pavadzīmju aprites kārtību.

6. Pušu pienākumi
6.1. Pircējs:
6.1.1. pieņem kvalitatīvu, Līguma noteikumiem atbilstošu Preci;
6.1.2. veic samaksu par pieņemto Preci Līgumā noteiktajā kārtībā un termiņā.
6.2. Pircējam ir arī citi pienākumi saskaņā ar šo Līgumu un normatīvajiem aktiem.
6.3. Piegādātājs:
6.3.1. piegādā un izsniedz Preci Pircējam Līgumā noteiktajā termiņā, nodrošinot piegādātās Preces pilnīgu atbilstību Līguma un tā pielikumu prasībām, kā arī Preces atbilstību kvalitātes prasībām atbilstoši paredzētajam Preces izmantošanas veidam un intensitātei;
6.3.2. izgatavo Preces saskaņā ar [2016.gada 19.aprīļa Ministru kabineta noteikumiem Nr.238 "Ugunsdrošības noteikumi", LVS 446 "Ugunsdrošībai un civilajai aizsardzībai lietojamās drošības zīmes un signālkrāsojums" un Pircēja norādījumiem un prasībām] vai [Rīgas domes 2013.gada 22.oktobra saistošiem noteikumiem Nr.62 „Par ielu un laukumu nosaukumu zīmju, telpu grupu numura zīmju un virziena rādītāju un infrastruktūras, kultūras vai tūrisma objektiem izvietošanas kārtību Rīgas pilsētā” un Pircēja sniegtajai informācijai.][footnoteRef:4]; [4:  Atbilstoši iepirkuma priekšmeta daļai;] 

6.3.3. sniedz Pircējam patiesu un pilnīgu informāciju par Preci, tā īpašībām, drošumu, un lietošanas noteikumiem;
6.3.4. Līguma darbības laikā nekavējoši rakstiski brīdina Pircēju par neparedzētiem apstākļiem, kādi radušies no Piegādātāja neatkarīgu iemeslu dēļ un kuru dēļ var tikt traucēta Preču piegāde un Līguma izpilde.
6.4. Piegādātājam ir arī citi pienākumi saskaņā ar šo Līgumu un normatīvajiem aktiem.


7. Preces kvalitāte un garantija
7.1. Ar kvalitatīvu un Līguma prasībām atbilstošu Preci Līguma izpratnē saprotama Prece, kas atbilst Preces ražotāja standartiem, kā arī spēkā esošiem normatīvajiem aktiem, kas attiecas uz konkrēto Preci un Līguma noteikumiem un ir izmantojama atbilstoši Konkursā izvirzītajam lietošanas mērķim atbilstošā intensitātē.
Preces garantijas laiks ir  noteikts Tehniskajā specifikācijā/Finanšu piedāvājumā no attiecīgā Preces pieņemšanas – nodošanas akta abpusējās parakstīšanas dienas.
Līguma 7.2. punktā noteiktajā Preces garantijas perioda laikā Piegādātājs, pēc garantijas gadījuma izsaukuma saņemšanas no Pircēja, ierodas izsaukumā norādītāja vietā un par saviem līdzekļiem iespējami īsā laikā novērš Pircēja konstatētos Preces neatbilstības, defektus un trūkumus. Neatbilstību, defektu un trūkumu novēršanas termiņš nevar būt ilgāks par 3 (trīs) darba dienām pēc Piegādātāja garantijas gadījuma izsaukuma saņemšanas no Pircēja, ja konstatētās Preces neatbilstības, defekti un trūkumi nerada potenciālu apdraudējumu personu veselībai, dzīvībai vai īpašumam.
Gadījumā, ja konstatētās Preces neatbilstības, defekti un trūkumi rada potenciālu apdraudējumu personu veselībai, dzīvībai vai īpašumam, šo neatbilstību, defektu un trūkumu novēršanas termiņš nevar būt ilgāks par 1 (vienu) darba dienu pēc Piegādātāja garantijas gadījuma izsaukuma saņemšanas no Pircēja.
Pircējs  garantijas gadījuma izsaukumu Piegādātājam piesaka Līguma 12.1.2., 12.1.3. vai 12.1.4. apakšpunktos noteiktajā kārtībā, papildus telefoniski informējot Piegādātāju par garantijas gadījuma izsaukuma nosūtīšanu.
Ja objektīvu iemeslu dēļ (tehniski, tehnoloģiski vai nepiemērotu laika apstākļu dēļ) neatbilstību, defektu un trūkumu novēršanas darbu veikšanas termiņš pārsniedz Līguma 7.3., 7.4. punktos noteikto termiņu, Puses savstarpēji rakstiski vienojas par citu to novēršanas termiņu.
Ja Pusēm rodas domstarpības Preces neatbilstību, defektu un trūkumu novērtējumā, Puses ir tiesīgas pieaicināt kopīgi izvēlēto neatkarīgo ekspertu, kura slēdziens Pusēm būs saistošs. Izdevumus par neatkarīga eksperta slēdzienu sedz Puse, kurai eksperta slēdziens būs nelabvēlīgs.
Ja Piegādātājs nenovērš šajā Līgumā nodaļā minētos Preces neatbilstības, defektus un trūkumus Līgumā vai Pušu vienošanās noteiktajā termiņā, Pircējs ir tiesīgs novērst tos ar paša vai trešo personu resursiem un spēkiem. Šajā gadījumā Piegādātājam ir jāatlīdzina Pircējam visas ar Preces neatbilstību, defektu un trūkumu novēršanas saistītās izmaksas ne vēlāk kā 10 (desmit) darba dienu laikā pēc rēķina par šo izmaksu apmaksai saņemšanas no Pircēja.

8. Pušu mantiskā atbildība
8.1. [bookmark: _Ref367774249]Līgumā un normatīvajos aktos noteiktajā kārtībā ir atbildīgas viena otrai par nodarītajiem zaudējumiem, ja tie radušies vienas Puses, tās darbinieku vai Puses Līguma izpildē iesaistīto personu darbības vai bezdarbības rezultātā.
8.2. Puses normatīvajos aktos noteiktajā kārtībā ir atbildīgas trešajām personām par nodarītajiem zaudējumiem, ja tie radušies Puses, tās darbinieku vai Puses Līguma izpildē iesaistīto personu darbības vai bezdarbības rezultātā.
8.3. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
8.4. Ja Pircējs neievēro Līgumā noteikto Preces apmaksas termiņu atbilstoši Līguma nosacījumiem, Piegādātājam ir tiesības pieprasīt Pircējam maksāt līgumsodu 0,1% (vienas desmitās daļas procenta) apmērā no termiņā nesamaksātās summas par katru nokavēto maksājuma dienu. Pircējs līgumsodu samaksā 10 (desmit) darba dienu laikā no rēķina par līgumsodu saņemšanas no Piegādātāja.
8.5. Ja Piegādātājs nepiegādā Preci Līgumā vai Pušu vienošanās noteiktajā termiņā, Pircējam ir tiesības pieprasīt Piegādātājam maksāt līgumsodu 0,1% (vienas desmitās daļas procenta) apmērā no savlaicīgi nepiegādātās Preces cenas bez PVN par katru kavējuma dienu.
8.6. Ja Piegādātājs piegādājis nekvalitatīvu vai citādi Līgumam neatbilstošo Preci, par ko Pircējs iesniedza Piegādātājam pretenziju vai/un Neatbilstības aktu, Pircējam ir tiesības pieprasīt Piegādātājam maksāt līgumsodu 2 % (divu procentu) apmērā no nekvalitatīvas vai citādi Līgumam neatbilstošas Preces vērtības bez PVN par katru konstatēto gadījumu.
8.7. Ja Piegādātājs Līgumā vai Pušu vienošanās noteiktajā termiņā neizpilda Līguma 3.11., 7.3., 7.4. punktā noteiktos pienākumus Līgumā vai Pušu vienošanās noteiktajā termiņā, Pircējam ir tiesības prasīt Piegādātājam maksāt līgumsodu 20,00 EUR (divdesmit eiro) apmērā par katru kavējuma dienu.
8.8. Līguma 8.5. - 8.7. noteikto līgumsodu Piegādātājs samaksā 10 (desmit) darba dienu laikā no rēķina par līgumsodu saņemšanas no Pircēja.
8.9. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
8.10. Pircējam ir tiesības ieskaita kārtībā samazināt maksājamo naudas summu par piegādāto Preci tādā apmērā, kāda ir Līgumā noteiktajā kārtībā aprēķinātā līgumsoda summa.
8.11. Pēc līgumsoda maksātāja Puses rakstiskā lūguma līgumsoda prasītāja Puse var samazināt maksājamo līgumsodu, ievērojot samērīguma principu, kā arī Līguma saistību neizpildes vai nepienācīgas izpildes sekas, iemeslus un apstākļus.
8.12. Līgumsoda samaksa neatbrīvo Puses no Līguma saistību izpildes.

9. Nepārvarama vara
9.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
9.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, epidēmijas, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
9.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvarama vara, ja Puse ne vēlāk par 3 (trīs) darba dienām no nepārvaramas varas iestāšanās dienas rakstiski paziņo otrai Pusei par neiespējamību pildīt savas saistības nepārvaramas varas dēļ.
9.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 10.3. punkta nosacījumus.
9.5. Ja nepārvaramas varas dēļ Līguma izpilde aizkavējas ilgāk par 30 (trīsdesmit) kalendārajām dienām, katra Puse ir tiesīga vienpusēji izbeigt Līgumu, par to rakstiskā veidā brīdinot otru Pusi.
9.6. Ja Līgums tiek atcelts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas dēļ.

10.Personu datu aizsardzības un konfidencialitātes noteikum
10.1. Līgumā ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
10.2. Pusēm ir jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
10.3. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
10.4. Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
10.5. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes laikā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
10.6. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
10.7. Piegādātājs nodrošina informācijas konfidencialitātes noteikumu izpildi arī no jebkuru trešo personu puses, ko Piegādātājs piesaistījis Līguma izpildē.
10.8. Puses ir atbildīgas viena otrai par nodarītajiem zaudējumiem, ja tie radušies vienas Puses, darbinieku vai šīs Puses Līguma izpildē iesaistīto personu Līgumā un normatīvajos aktos noteikto personu datu aizsardzības un konfidencialitātes noteikumu neievērošanas dēļ.

11. Līguma izpildes termiņš, grozījumi un Līguma izbeigšana
11.1. Līgums stājas spēkā ar Pušu tā parakstīšanas brīdi.
11.2. Līguma ir spēkā 24 (divdesmit četrus) mēnešus no līguma abpusējas parakstīšanas brīža.
11.3. Pusēm rakstiskā veidā vienojoties Līguma izpildes termiņš var tikt pagarināts par laiku līdz 12 (divpadsmit ) mēnešiem.
11.4. Jebkuri grozījumi un papildinājumi Līgumam, ir spēkā tikai tad, ja tie izdarīti rakstiskā veidā un tos parakstījušas abas Puses.
11.5. Līguma grozījumi ir pieļaujami:
11.5.1. ja tie nemaina Līguma vispārējo raksturu;
11.5.2. ja tie atbilst Publisko iepirkumu likuma 61. panta nosacījumiem.
11.6. Puses var izbeigt Līgumu pirms Līguma termiņa beigām, Pusēm savstarpēji rakstiskā veidā vienojoties.
11.7. Pircējam ir tiesības vienpusēji izbeigt Līgumu bez Piegādātāja piekrišanas, jebkurā no šādiem gadījumiem:
11.7.1. Piegādātājs vismaz 2 (divas) reizes nepiegādāja Preces Līgumā vai Pušu vienošanās noteiktajā termiņā, par ko Pircējs iesniedza Piegādātājam vismaz 2 (divas) pretenzijas;
11.7.2. Piegādātājs vismaz 2 (divas) reizes piegādāja nekvalitatīvu vai citādi Līgumam neatbilstošu Preci, par ko Pircējs iesniedza Piegādātājam vismaz 2 (divas) pretenzijas vai 2 (divus) Neatbilstības aktus.
11.7.3. Līgumam (t.sk. Tehniskajai specifikācijai/Finanšu piedāvājumam) atbilstošas Preces piegāde nav iespējama, jo šī Prece vairs netiek ražota, nav pieejama tirgū un to nav iespējams aizstāt ar ekvivalentu vai labāku Preci.
11.7.4. Piegādātāja saimnieciskā darbība ir apturēta vai izbeigta;
11.7.5. uzsākta Piegādātāja likvidācija;
11.7.6. ierosināta Piegādātāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
11.7.7. Piegādātājs apzināti Pircējam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
11.7.8. Pircējam ir zudusi nepieciešamība pēc Precēm. Šis nosacījums neattiecas uz Pircēja jau pasūtītām Precēm.
11.7.9. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
11.7.10. ir iestājušies nepārvaramas varas apstākļi.
11.8. Līguma 11.7.9. punktā noteiktajā gadījumā Pircējs ir tiesīgs vienpusēji izbeigt Līgumu, rakstiski paziņojot Piegādātājam par Līguma izbeigšanu vismaz 1 (vienu) mēnesi iepriekš. Šajā gadījumā Piegādātājs nav tiesīgs prasīt Pircējam atlīdzināt zaudējumus, kas var rasties Piegādātājam Līguma priekšlaicīgas izbeigšanas dēļ.
11.9. Piegādātājam ir tiesības vienpusēji izbeigt Līgumu bez Pircēja piekrišanas jebkurā no šādiem gadījumiem:
11.9.1. ja Pircējs vismaz 2 (divas) reizes nav ievērojos Līgumā noteikto Preces apmaksas termiņu, par ko Piegādātājas ir iesniedzis Pircējam vismaz 2 (divas) pretenzijas;
11.9.2. Pircēja saimnieciskā darbība ir apturēta vai izbeigta;
11.9.3. uzsākta Pircēja likvidācija;
11.9.4. ierosināta Pircēja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
11.9.5. Pircējs apzināti Piegādātājam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
11.9.6. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
11.9.7. ir iestājušies nepārvaramas varas apstākļi.
11.10. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 12.3. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
11.11. Līguma termiņam beidzoties vai Līguma pirmstermiņa izbeigšanas gadījumā, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanu.

12. Pušu saziņa un korespondence, pilnvarotās personas
12.1. Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, uzaicinājumus, informāciju, pieteikumus, pretenzijas, aktus, vienošanās un tml., viena Puse iesniedz otrai Pusei kāda no šādiem veidiem:
12.1.1. nododot personīgi Līguma 12.2.1, 12.2.2. apakšpunktā norādītajai otras Puses pilnvarotajai personai;
12.1.2. nosūtot elektroniski uz otras Puses pilnvarotās personas Līgumā 13.2.1, 13.2.2. apakšpunktā norādīto e-pasta adresi;
12.1.3. nosūtot elektroniski uz otras Puses Līgumā norādīto e-pasta adresi;
12.1.4. nosūtot ar pasta sūtījumu uz otras Puses Līgumā norādīto juridisko adresi.
12.2. Puses vienojas, ka ar Līguma izpildi saistītos jautājumus, tajā skaitā, bet ne tikai: sagatavo, paraksta, iesniedz, saņem un izskata visus ar Līguma izpildi saistītos dokumentus, iesniegumus, pretenzijas, pieprasījumus, brīdinājumus, aktus, paziņojumus un informāciju; lemj par Līgumā noteikto saistību izpildes termiņu pagarināšanu; iesniedz, saņem, saskaņo un nodod apmaksai rēķinus; veic Līguma izpildes uzraudzību un kvalitātes kontroli u.c., risinās šādas Pušu pilnvarotās personas:
12.2.1. no Pircēja puses:
__________________________________________, tel. Nr. _________________, e-pasta adrese: ____________________;
12.2.2. no Piegādātāja puses:
__________________________________________, tel. Nr. _________________, e-pasta adrese: ____________________.
12.3. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c., uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm, no pirmdienas līdz ceturtdienai no plkst. 8.30 līdz plkst. 17.15, un piektdienā no plkst. 8.30 līdz plkst. 16.00.

13. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.

14. Nobeiguma noteikumi
14.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas vispārējās jurisdikcijas tiesā pēc piekritības, saskaņā ar Latvijas Republikas likumdošanu.
14.2. Puses rakstiskā veidā paziņo viena otrai:
14.2.1. par izmaiņām Līgumā norādītajās Pušu pilnvarotajās personās;
14.2.2. par Puses firmas (nosaukuma) maiņu;
14.2.3. par Puses juridiskā statusa maiņu;
14.2.4. par Puses juridiskās adreses maiņu;
14.2.5. par Puses korespondences adreses maiņu;
14.2.6. par jebkura Līgumā norādītā tālruņa numura vai elektroniskā pasta adreses maiņu;
14.2.7. par Puses likvidācijas vai reorganizācijas uzsākšanu;
14.2.8. par Puses saimnieciskās darbības apturēšanu;
14.2.9. par Puses saimnieciskās darbības izbeigšanu;
14.2.10. par Puses tiesiskās aizsardzības procesa lietas ierosināšanu;
14.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
14.2.12. par Puses maksātnespējas procesa lietas ierosināšanu.
14.3. Paziņojumu par Līguma 14.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
14.4. Paziņojums iesniedzams kādā no Līgumā 12.1. punkta apakšpunktos noteiktajiem informācijas un dokumentu iesniegšanas veidiem, nepieciešamības gadījumā pievienojot attiecīgo izmaiņu apstiprinošus dokumentus.
14.5. Līguma 14.2. punktā paredzētās izmaiņas, kas skar Līguma nosacījumus, kuras viena Puse ir pieteikusi otrai Pusei ievērojot šīs Līguma sadaļas noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 12.1. punktā noteiktajā kārtībā ir akceptējusi kāda no Līguma 14.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
14.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
14.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
14.8. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
14.9. Līgums ir sagatavots latviešu valodā, parakstīts elektroniski un satur:
14.9.1. Līguma pamattekstu;
14.9.2. Līguma 1. pielikumu “Tehniskā specifikācija/Tehniskais - finanšu piedāvājums”.

15. Pušu rekvizīti un paraksti:*
	Pircējs:
	Piegādātājs:[footnoteRef:5] [5:  Līgumu paraksta arī persona, uz kuras finansiālajām spējām Pretendents balstās un kura būs solidāri atbildīga par šī līguma izpildi.] 


	SIA “Rīgas namu pārvaldnieks”
Juridiskā adrese: 
Aleksandra Čaka iela 42, Rīga, LV-1011
e-pasta adrese: _____________________
Reģ. Nr. 40103362321
Bankas rekvizīti: _____________________
Kods: _____________________
Konts: _____________________

_____________________/
_____________________/
	___ “_______________”
Juridiskā adrese: 
_____________________
e-pasts: _____________________
Reģ. Nr.: _____________________
Bankas rekvizīti: _____________________
Kods: _____________________
Konts: _____________________

_____________________/
_____________________/




*ŠIS DOKUMENTS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGU

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums
1 no 12
2 no 12
